Niskaluoma

Niskaluoma on Jalasjärven eteläosassa virtaava pieni joki. Joki on leveydeltään 1–5 metriä, ja se virtaa Koskuen kylässä, tarkemmin Yli-Koskuella. Joki laskee Koskuen kirkonkylässä Koskutjärveen. Laskupaikka sijaitsee järven eteläpäässä.

Niskaluoman kokonaistyppipitoisuudet ovat olleet kesäaikaan noin 600–1 000 μg/l ja kokonaisfosforipitoisuudet noin 100 μg/l. Myös Koskutjärven veden ravinteisuudet ovat olleet samaa luokkaa. Noin 86 prosenttia Koskutjärven vesistä laskee järveen Niskaluoman kautta.

Lähteet 

Kurikan joet
Kyrönjoen vesistö